Diari Oficial de la Generalitat Valenciana


Sumari del DOGV 4782, del 24-06-2004 (2004/6315)

RESOLUCIÓ d'11 de maig, de la Unitat Territorial d'Energia d'Alacant, per la qual es sotmet a informació pública l'autorització administrativa, l'estudi d'impacte ambiental, l'aprovació del projecte d'execució i la declaració en concret, d'utilitat pública de la instal·lació elèctrica en els termes municipals de Cocentaina, Gorga, Millena, Balones, Quatretondeta, Benimassot, Facheca i Famorca a la província d'Alacant. Expedient ATLINE/2004/82-1.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4782

Data del DOGV
:   24-06-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/6315


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ d'11 de maig, de la Unitat Territorial d'Energia d'Alacant, per la qual es sotmet a informació pública l'autorització administrativa, l'estudi d'impacte ambiental, l'aprovació del projecte d'execució i la declaració en concret, d'utilitat pública de la instal·lació elèctrica en els termes municipals de Cocentaina, Gorga, Millena, Balones, Quatretondeta, Benimassot, Facheca i Famorca a la província d'Alacant. Expedient ATLINE/2004/82-1. [2004/M6315]
  
Als efectes previstos en els articles 125 i 144 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica (BOE 27.12.2000); en l'article 53 de la Llei 54/1997, de 27 de novembre, del Sector Elèctric (BOE 28.11.1997), així com en el Reglament (aprovat per Decret 1.627/1990 de 15 d'octubre) per a l'execució de la Llei 2/1989, de 3 de març, d'Impacte Ambiental, de la Generalitat Valenciana, se sotmet a informació pública el projecte d'instal·lació elèctrica següent:
  
Peticionari: Vent-Sol y Energia, SA, amb domicili a efectes de notificació al carrer de la Pau, 23, 2n B, 46311 de València.
  
Lloc on s'establirà la instal·lació: termes municipals de Cocentaina, Gorga, Millena, Balones, Quatretondeta, Benimassot, Facheca i Famorca, a la província d'Alacant.
  
Finalitat de la instal·lació: evacuació de l'energia produïda en els parcs eòlics d'Alfaro, Tossal del Rei i Loma Redonda de la zona 14 Pla Eòlic de la Comunitat Valenciana.
  
Característiques principals:
  
Tensió: 66 kV
  
Longitud: 14.732 m
  
Núm. de suports: 117
  
Conductors: la línia aèria d'alta tensió, de doble circuit en el seu primer tram de 6.220 m i de simple circuit en el seu segon tram de 8.512 m, té cables d'alumini-acer galvanitzat 281,1 mm2 de secció tipus LA-280. La línia portarà en tota la longitud un cable de terra òptic del tipus OPGW-14 amb fibra òptica en el nucli.
  
Aïllament: estarà constituït per cadenes de suspensió i amarrament formades per aïlladors de vidre U 70 BS i de compòsit U1 00 BLP.
  
Origen i final: origen en el CT de 66/220 kV, situat al terme municipal de Cocentaina, finalització en el CT de 66/20 kV que arreplega l'energia del parc eòlic Alfaro.
  
El titular ha sol·licitat, sobre les finques de la relació annexa, servitud de pas aèria d'energia elèctrica que comprén a més la volada sobre el predi servent, l'establiment de pals, torres o suports fixos per a la sustentació de cables conductors d'energia.
  
El que es fa públic perquè se'n prenga coneixement i especialment els propietaris de terrenys d'altres titulars afectats pel dit projecte, la relació dels quals s'inserix al final d'este anunci com a annex perquè puga ser examinat l'expedient en la Unitat Territorial d'Energia d'Alacant, situada al carrer de Churruca, número 29 i presentar les al·legacions que consideren oportunes en el termini de 20 dies comptadors a partir del dia següent de la inserció d'este anunci. Els plans parcel·laris podran ser igualment consultats en els ajuntaments afectats.